projecte-aina/catalan_government_crawling huggingface dataset:
En data d'avui, el Govern ha aprovat els objectius i el contingut mínim de l'Estratègia catalana de contractació pública, i n'ha encarregat l'elaboració i redacció a la Direcció General de Contractació Pública
L'Estratègia catalana de contractació pública es planteja com un full de ruta per implantar el nou model de contractació pública que impulsa la Unió Europea i donar continuïtat a les mesures de contractació estratègica que la Generalitat de Catalunya ha anat aplicant els darrers anys.
Els objectius de l'estratègia són una contractació pública eficient, de qualitat, que promogui polítiques públiques de caràcter social i ambiental, fomenti la participació de les PIME i de les entitats del tercer sector social i la introducció de mesures de prevenció de la corrupció i de garantia de la transparència.
Des d'avui, teniu disponible al web de contractació pública el nou visor sobre els contractes tramitats d'emergència per la Generalitat de Catalunya i el seu sector públic durant la pandèmia de la COVID-19.
Aquest visor ha estat elaborat com a mesura de transparència de la Direcció General de Contractació Pública per tal de facilitar la publicitat i les cerques d'aquests contractes, i complementa la infografia on s'explica la tramitació d'emergència, que trobareu també al web.
La tramitació d'emergència d'un contracte públic, prevista a l'article 120 de la Llei de Contractes del Sector Públic, té caràcter excepcional i només es pot utilitzar en els casos previstos legalment.
El Decret llei 7/2020, aprovat el passat 12 de març de 2020, va habilitar l'ús d'aquesta tramitació per als departaments de la Generalitat, per tal de dur a terme els contractes públics necessaris per fer front a la pandèmia de la COVID-19.
Per aquesta raó, les dades incloses en aquest visor són de contractes que s'han fet a partir del 12 de març de 2020.
Cal tenir present, però, que aquestes dades són provisionals i mostren una primera aproximació del volum de contractes d'emergències duts a terme al llarg de l'epidèmia de la COVID-19.
La informació s'actualitzarà de manera continuada a mesura que els diferents òrgans de contractació vagin incorporant més contractes tramitats d'emergència a la Plataforma de Serveis de Contractació Pública.
Està previst que al llarg de la setmana del 22 de juny, la directora general de Contractació Pública, Mercè Corretja, participi en diferents sessions webinar:
'Per què cal feminitzar la gestió dels recursos públics'
El Departament de la Vicepresidència i d'Economia i Hisenda organitza aquesta sessió amb l'objectiu de reflexionar sobre l'impacte de la perspectiva de gènere en la gestió dels recursos públics.
Obrirà la sessió la benvinguda inicial del director general de Promoció Econòmica, Competència i Regulació, Lluís Juncà, i la benvinguda institucional anirà a càrrec de l'Hble.
Pere Aragonès, vicepresident del Govern i conseller d'Economia i Hisenda.
Tot seguit, Mercè Brey, fundadora de BLUE Transforming Power i experta en diversitat, farà la ponència "Més enllà del gènere, una realitat possible".
Seguidament, tindrà lloc la taula rodona on participarà la directora general de Contractació Pública, Mercè Corretja, conjuntament amb Anna Tarrach, directora general de Pressupostos; Ariadna Rectoret, directora del SOC; Núria Espuny, directora general de Transparència i Dades Obertes; i Mireia Mata, directora general d'Igualtat.
Les participants de la taula rodona exposaran la seva experiència, de com es pot concretar, a la pràctica, la perspectiva de gènere en el disseny o en la implementació de les polítiques públiques del seu àmbit.
La Cloenda de la sessió anirà a càrrec de l'Hble Sra.
'Contractació progressiva com a estratègia de recuperació posterior a la Covid19'
Seminari web organitzat pel Departament d'Economia de SOAS de la Universitat de Londres, en col·laboració amb EReNSEP, Ekona i CLES, amb l'objectiu de proporcionar una plataforma per a l'intercanvi de coneixements entre les autoritats locals de Gran Bretanya i de l'Estat Espanyol pel que fa a polítiques i instruments per a la recuperació econòmica i social post-Covid19.
El Seminari inclou dues sessions.
Mercè Corretja intervindrà en la 2a.
Sessió sobre "Introducció a les innovacions polítiques i propostes", conjuntament amb Jordi Ayala, gerent de Pressupost i Hisenda de l'Ajuntament de Barcelona, un representant de Ekona, i un de CLES, amb debat posterior amb els assistents.
Administració electrònica, transparència i contractació pública'
Organitzat pel Centre d'Estudis Europeus "Luis Ortega Álvarez" de la UCLM, en col·laboració amb la Junta de Comunitats de Castella-La Manxa.
El dia 25 inclou diverses ponències sobre administració electrònica, transparència i contractació electrònica.
Mercè Corretja, participarà divendres 26 de juny en el marc de la Taula rodona "Taula d'experiències (I): nivell autonòmic", conjuntament amb Ángel Cancelo, responsable de Contractació Electrònica de el Servei de Contractació de Govern Basc, i Jesús Poderoso, cap del Servei de Contractació Electrónica i Registres de la Junta de Comunitats de Castella-La Manxa.
Per a més informació i inscripcions, podeu adreceu-vos al correu electrònic següent: [EMAIL]
La Comissió Europea acaba de publicar un informe recopilant 71 casos de bones pràctiques sobre com els compradors públics han implementat una contractació pública socialment responsable, per promoure oportunitats d'ocupació, el treball decent, la inclusió social, l'accessibilitat, el comerç ètic, el disseny per a tothom o la garantia del compliment dels estàndards socials.
L' Acord marc CCS 2016 4 de la Comissió Central de Subministraments dels serveis de neteja es presenta en aquest document titulat "Making Socially Responsible Public Procurement Work: 71 Good Practice Cases", com un cas de bona pràctica en contractació pública de serveis de neteja socialment responsables i respectuosos amb el medi ambient.
La Comissió Europea ha destacat la divisió en lots de l'Acord marc com a mesura de suport a les PIME, així com la reserva d'un lot a centres especials de treball i a empreses d'inserció; el marcat caràcter social de l'Acord marc amb la valoració d'aspectes vinculats a la seguretat i salut laboral, la igualtat d'oportunitats, la conciliació de la vida personal, familiar i laboral i la formació dels treballadors.
Aquest marcat caràcter social ve reforçat per la inclusió de clàusules contractuals de caràcter social, no solament com a criteris d'adjudicació sinó també com a condicions d'execució o com a criteri per valorar l'existència d'ofertes amb valors anormals o desproporcionats.
L'Acord marc també és sensible als aspectes ambientals d'aquests serveis i incorpora un criteri d'adjudicació ambiental amb tres subcriteris: un primer, sobre productes de neteja i higiene; un segon, sobre limitació de presència de substàncies nocives en els teixits bàsics de determinades peces dels uniformes; i un tercer, sobre vehicles de la flota de baixes emissions.
A més, s'inclouen en el Plec de prescripcions tècniques de l'Acord marc altres clàusules contractuals de caràcter ambiental, com a prescripcions tècniques o com a condicions d'execució.
Per últim, i quant al seguiment del compliment de les obligacions contractuals en fase d'execució, la Comissió Europea ha valorat positivament l'aprovació i execució per part de la Comissió Central de Subministraments d'un programa anual d'auditories per verificar el compliment de les clàusules contractuals de caràcter social i ambiental.
La contractació pública socialment responsable demana als compradors que mirin més enllà del preu i la qualitat dels productes o serveis que desitgen adquirir, i que també considerin com es produeix i obté un producte/servei.
Els 71 casos de l'informe mostren que aquells compradors públics que vulguin utilitzar les seves compres per repartir estratègicament resultats socials positius tenen una àmplia gamma d'aplicacions, mecanismes i oportunitats per triar.
Aquest informe destaca l'Administració de la Generalitat de Catalunya com a capdavantera en aquest camp.
El document, escrit per ICLEI i AEIDL amb el suport de Public Procurement Analysis, Dialog Makarna i Social Economy Europe, recopila casos de 27 països, 22 Estats membres de la UE més 5 països no comunitaris.
[Sentència del TSJ de Catalunya, Sala Contenciosa Administrativa, núm. 1745/2020, de 4 de juny].
El 21 de juny de 2016, la Comissió Central de Subministraments va acordar l'extinció de la seva vinculació contractual amb una de les empreses adjudicatàries de l'Acord marc dels serveis de vigilància i seguretat vigent en aquell moment (expedient 2013/1).
Aquest acord era conseqüència del resultat obtingut en un procés de verificació del compliment d'una condició especial d'execució de caràcter social establerta en els contractes basats en l'Acord marc.
L'empresa proveïdora afectada va incomplir l'obligació contractual de garantir al personal operatiu de vigilància adscrit a l'execució del contracte objecte de seguiment, l'aplicació i el manteniment de les condicions laborals que establia el conveni col·lectiu sectorial aplicable.
A aquesta obligació se li va atribuir el caràcter d'essencial en l'Acord marc de referència.
Aquest fet era una prova del compromís de l'Administració de la Generalitat de Catalunya amb la compra pública socialment responsable i amb l'ús de la contractació pública com a instrument real i efectiu per a l'assoliment d'objectius socials.
Els procediments de licitació pública permeten identificar millors ofertes des de la perspectiva qualitat-preu, però també han de permetre seleccionar empreses socialment responsables que garanteixin que, en fase d'execució del contracte, seran respectats els drets laborals de les persones treballadores, la seva remuneració, la jornada i els descansos pactats en el conveni col·lectiu d'aplicació, fonamentalment en aquells serveis la prestació dels quals exigeix un ús intensiu de mà d'obra.
La Comissió Central de Subministraments és conscient de la importància d'un adequat control i seguiment de les clàusules socials i ambientals en la fase d'execució del contracte, que permeti aplicar amb rigor les clàusules i les seves conseqüències, i així evitar que es converteixin en paper mullat.
En aquest sentit, la Comissió Central de Subministraments preveu en els plecs l'elaboració anualment d'un programa d'auditories de compliment per verificar, durant l'esmentada fase d'execució dels contractes, el compliment per part de les empreses adjudicatàries dels acords marc dels serveis de vigilància i seguretat i del serveis de neteja, de les obligacions contractuals de caràcter social i ambiental.
Imatge d'una de les taules rodones de la jornada
Imatge de la cloenda de la jornada a càrrec de Mercè Corretja
Aquest matí s'ha celebrat al Centre d'Estudis Jurídics i Formació Especialitzada de Barcelona la jornada ' Una mirada preventiva als riscos en la contractació pública', organitzada conjuntament per la Direcció General de Contractació Pública i l'Oficina Antifrau de Catalunya.
La jornada s'ha organitzat entorn a dues taules rodones:
- La primera, sobre la prevenció dels riscos en la contractació pública, en la qual hi han intervingut Lara Baena i Anabel Calvo, tècniques de l'Oficina Antifrau de Catalunya; Agustí Cerrillo, catedràtic de dret administratiu a la UOC; i per part de la Direcció General de Contractació Pública hi han intervingut Anna Ciutat, sub-directora general de Regulació i Supervisió de la Contractació Pública i Gemma Enfedaque, cap de la Secretaria Tècnica de la Junta Consultiva de Contractació Administrativa.
- La segona, sobre la contingència en la contractació pública: mecanismes de detecció, en la qual hi han intervingut el director general de l'Autoritat Catalana de la Competència, Marc Realp; el director del Departament de Control Intern de la CNMC, Carlos Balmisa; l'advocat penalista, Soci Director de Fortuny Legal, Miquel Fortuny; la codirectora de CIVIO, Eva Belmonte; i la presidenta de l'Oficina Independiente de Regulación y Supervisión de la Contractación, M. José Santiago.
Al final de cada taula rodona s'ha obert un torn d'intervencions de preguntes i comentaris per part dels assistents a la sessió.
La cloenda de la jornada ha anat a càrrec de la directora general de Contractació Pública, Mercè Corretja, qui ha subratllant el compromís polític de la Generalitat de Catalunya amb la lluita contra el frau i la corrupció.
En aquest sentit, el Govern és a punt d'aprovar una Estratègia Anticorrupció que inclou actuacions en l'àmbit de la contractació pública com l'actualització del Codi de principis i pràctiques recomanables, l'anonimització de la bústia ètica i una guia per realitzar Consultes preliminars al mercat.
Mercè Corretja ha remarcat també, que la prevenció és fonamental en la lluita contra la corrupció en la contractació pública i ha de ser una prioritat de totes les administracions públiques.
Cal doncs, estar sempre vigilants i alerta contra la corrupció en la contractació pública amb totes les eines al nostre abast: bústies ètiques i anònimes, codis de bones pràctiques, contractació electrònica, publicitat i transparència.
Mentre estigui vigent l' estat d'alarma i en aplicació, d'una banda, de la Instrucció 3/2020, de 13 de març, sobre mesures preventives, de protecció i organitzatives d'aplicació al personal al servei de l'Administració de la Generalitat de Catalunya amb motiu del coronavirus i, de l'altra, del Pla de contingència del Departament de la Vicepresidència i d'Economia i Hisenda, el Tribunal de Contractes del Sector Públic fa una sèrie d'aclariments en relació amb els canals de comunicació que manté operatius en l'exercici de les seves funcions.
Queda suspesa l'atenció presencial i la telefònica.
Podeu presentar la documentació relacionada amb els tràmits competència d'aquest Tribunal mitjaçant els canals corporatius habituals.
Amb efectes de l'entrada en vigor de l'esmentat RDL 17/2020, això és, el 7 de maig de 2020, es reinicia el còmput dels terminis per a la interposició i tramitació dels recursos especials que haguessin quedat suspesos per la declaració de l'estat d'alarma, siguin de tramitació electrònica i la suspensió dels quals no hagués estat ja aixecada per l'òrgan de contractació.
Per als procediments de contractació (i recursos especials corresponents) dels quals anteriorment s'hagués aixecat la suspensió motivadament per l'òrgan de contractació, els terminis d'interposició i tramitació dels recursos especials continuaran computant-se en els propis termes de la LCSP conformement amb les regles establertes per la disposició addicional vuitena, apartat 3, del RDL 11/2020, de 31 de març, introduït pel RDL 15/2020, de 21 d'abril, i vigent des del 23 d'abril de 2020.
Totes les persones interessades que vulgueu iniciar un tràmit podeu començar la tramitació al portal tramits.gencat.cat.
• Anuncia l'adhesió de la Generalitat a Electronics Watch per "garantir el compliment de criteris ètics i de consum responsable en la compra de productes electrònics"
• Recorda que "gairebé 7 de cada 10 euros que es van gastar el 2018 en contractació pública incloïen clàusules socials"
El vicepresident Aragonès, durant la seva intervenció a la Jornada Electronics Watch
El vicepresident del Govern i conseller d'Economia i Hisenda, Pere Aragonès, ha assegurat avui que "el compromís del Govern català per la responsabilitat social, la sostenibilitat i la innovació és inequívoc", com ho demostra el fet que "gairebé 7 de cada 10 euros que es van gastar el 2018 en contractació pública incloïen clàusules socials", ha recordat.
Tot i així, el vicepresident ha advertit que "cal seguir avançant en la incorporació de nous criteris ètics i de consum responsable en la compra pública".
En aquest sentit, Aragonès ha anunciat l'adhesió de la Generalitat a Electronics Watch, a través d'un acord que implica els departaments de la Vicepresidència i d'Economia i Hisenda; Acció Exterior, Relacions Institucionals i Transparència; i Polítiques Digitals i Administració Pública.
Aragonès ha assegurat que, amb aquesta adhesió, la Generalitat "vol garantir el compliment dels criteris ètics i de consum responsable en la compra de productes electrònics".
Durant la inauguració de la Conferència Anual d'Electronics Watch 2019, que ha tingut lloc aquest matí al Centre de Cultura Contemporània de Barcelona, el vicepresident ha explicat que l'adhesió de la Generalitat a Electronics Watch persegueix tres objectius: millorar les compres socialment responsables en l'àmbit dels productes d'equip (hardware) de les tecnologies de la informació i la comunicació (TIC); augmentar la transparència en les cadenes de subministrament dels productes electrònics adquirits; i exercir un lideratge visible en la contractació pública socialment responsable, donant un exemple de compromís positiu a Catalunya en aquest àmbit.
Electronics Watch, una entitat que vetlla per les condicions laborals dels treballadors del sector de l'electrònica
Electronics Watch és una entitat internacional sense ànim de lucre de supervisió independent que vetlla per assegurar la compra èticament responsable de productes electrònics.
Per aconseguir-ho, posa en contacte compradors del sector públic i organitzacions de la societat civil de les regions productores d'electrònica amb persones expertes en drets humans i cadenes de subministrament globals.
D'aquesta manera, assegura que totes les persones que formen part de la cadena de subministrament de productes electrònics tinguin garantides unes condicions laborals dignes i segures.
Avui, a la sessió de novetats en e-Contractació, adreçada als ens del sector públic de la Generalitat, s'han tractat les darreres novetats normatives amb incidència en contractació pública introduïdes pel Reial decret llei 14/2019, de 31 d'octubre, mitjançant l'article 5 del qual es modifica l'LCSP, i pel Reglament d'Execució (UE) 2019/1780 de la Comissió, de 23 de setembre de 2019, pel qual s'estableixen formularis normalitzats per a la publicació d'anuncis en l'àmbit de la contractació pública; i pels 4 Reglaments (UE) núm. 2019/1827, 2019/1828, 2019/1829 i 2019/1830 que aproven els nous llindars aplicables als contractes SARHA a partir de l'1 de gener de 2020.
Així mateix, s'han exposat els principals pronunciaments dels tribunals de recursos contractuals sobre contractació electrònica.
D'altra banda, s'ha informat de les properes funcionalitats i temes d'interès de la Plataforma de Serveis de Contractació Pública, e-Licita i TEEC.
Entre d'altres novetats, s'ha destacat que la nova versió de l'eina de la Plataforma de Serveis de Contractació Pública i del Sobre Digital preveu incorporar les funcionalitats següents:
Gràcies a tots/es per la vostra assistència!
Amb les eines de contractació electrònica l'Administració de la Generalitat i el seu sector públic compleixen de manera satisfactòria les previsions de la Directiva 24/2014/UE i de l'LCSP sobre l'obligatorietat de l'ús dels mitjans electrònics en tots els procediments de contractació "endtoend".
El pròxim 21 de febrer, tindrà lloc a l'Escola d'Administració Pública de Catalunya, el taller " Píndola sobre l'aplicació de la contractació pública d'innovació ".
L'objectiu és conèixer què implica la contractació d'innovació i proporcionar eines jurídiques i tècniques per poder fer compra pública d'innovació.
Aquesta sessió s'adreça a directius i comandaments intermedis de la Generalitat de Catalunya i del seu sector públic, que necessiten innovar els seus serveis, eines jurídiques i tècniques per poder fer compra pública d'innovació.
Comandaments intermedis Generalitat: a través d'ATRI i persones responsables de formació de cada departament.
Personal directiu de la Generalitat i sector públic: a través d' enllaç directe.
El termini d'inscripció és fins el 31/01/2020.
El BOE d'avui publica el Reial Decret-llei 3/2020, de 4 de febrer, per la qual es transposen, entre d'altres, la Directiva de sectors exclosos (Directiva 2014/25/UE).
La disposició final primera modifica la Llei 9/2017, de 8 de novembre, i, pel que fa l'article 118, destaca la supressió en el cas dels contractes menors de l'obligació d'haver de justificar que el contractista no hagi subscrit més contractes menors que individualment o conjuntament superin els llindars previstos per aquests, així com l'obligació de l'òrgan de contractació de comprovar-ho.
A partir d'avui, està disponible una nova versió de la Plataforma de serveis de contractació pública amb les novetats i les millores que es recullen en el document que es facilita en aquest apartat, i que s'ha anat avançant en els Fòrums d'experts en e-contractació, de les quals es detaquen les següents:
L'eina de Sobre Digital permet la presentació d'ofertes la signatura de les quals requereix esmena.
Per tant, en els casos en què l'eina validadora de certificats no reconegui com a correcta una signatura del resum de l'oferta, l'eina de Sobre Digital permetrà finalitzar la seva presentació.
La circumstància de que l'oferta conté una signatura no validada s'informarà a l'empresa licitadora mitjançant un missatge en el moment de la presentació d'oferta i queda reflectida en el justificant de la presentació de l'oferta podent l'òrgan de contractació, un cop obert el sobre corresponent, requerir el document amb la signatura esmenada.
La Plataforma verifica que els documents amb extensió PDF que es publiquin no continguin cap signatura digital per evitar que es publiqui informació susceptible de vulnerar la normativa sobre protecció de dades de caràcter personal.
Si un document que es vol publicar conté una signatura digital, la Plataforma genera i publica una còpia del document sense la signatura, per tal d'evitar mostrar informació indeguda en el portal públic.
Aquest nou fitxer és el que es guarda a l'eina de gestió i és el que queda certificat amb la publicació de l'expedient.
L'eina de sobre digital permetrà la configuració diferent de sobres per cada lot als expedients amb lots, amb l'excepció del "sobre administratiu" (Sobre A) que continua sent comú per a tots els lots.
Així mateix, per facilitar la tasca de configuració, s'habilitarà la possibilitat de copiar la configuració d'un sobre a altres sobres d'altres lots.
A més, les empreses licitadores podran adjuntar més d'un fitxer per cada document requerit, de manera que es permetrà, per exemple, annexar diferents DEUC.
La Plataforma incorpora la possibilitat d'enviar una notificació o comunicació electrònica a una empresa sense informar les dades de la persona de contacte.
No obstant això, es manté l'opció de notificar també a una persona de contacte de l'empresa, de manera opcional.
Així mateix, s'ha eliminat el camp de peu de recurs i s'ha modificat el valor informat per defecte dels dies d'expiració.
La Plataforma de serveis de contractació pública és constitueix com el portal únic, global i integrat per a la difusió de la informació de l'activitat contractual i dels perfils de contractant de tots els òrgans de contractació de Catalunya.
La Comissió Central de Subministraments licita un nou Acord marc de serveis de missatgeria i transport en fred (exp.
CCS 2020 2), destinat als departaments de l'Administració de la Generalitat i entitats adherides al Sistema central d'adquisicions.
Amb la voluntat d'avançar en la contractació pública socialment responsable, i com a novetat respecte l'anterior Acord marc, s'ha incorporat un lot destinat a centres especials de treball i empreses d'inserció.
També com a novetat, aquest acord marc s'ha obert al mon local i s'ha introduït un lot de transport en fred.
D'aquesta manera, la licitació s'ha dividit en 3 lots:
Lot 1: Serveis comuns de missatgeria.
Lot 3: Serveis comuns de missatgeria reservat a centres especials de treball (CET) o empreses d'inserció (EI).
Per a cada un dels lots s'adjudicarà un màxim de 6 empreses.
L'Acord marc té un valor estimat de 4.906.683,74 euros amb una durada inicial de 2 anys, que es pot prorrogar per períodes anuals, com a màxim, fins un total de 4 anys (període inicial més pròrrogues).
El termini per a la presentació d'ofertes finalitzarà el 9 de març de 2020.
Podeu consultar tota la informació aquí.